Na temelju članka 48. Statuta Općine Ivanska (Službeni vjesnik br.01/11 i 11/13), načelnik Općine Ivanska donosi

**O D L U K U**

**o pomoći za opremu novorođenog djeteta u obitelji**

**Članak 1.**

Ovom Odlukom utvrđuje se uvjeti i način ostvarivanja prava korištenja na pomoć za opremu novorođenog djeteta u obitelji , te visinu pomoći i postupak njezina ostvarivana u 2016. godini i na dalje.

Pomoć za opremu novorođenog djeteta u obitelji , novčani je iznos na koji imaju pravo roditelji.

**Članak 2.**

Pravo na pomoć za opremu novorođenog djeteta može ostvariti i koristiti roditelj:

- za dijete rođeno u obitelji od 01 siječnja 2016. godine i na dalje

- koji je državljanin Republike Hrvatske , uz uvjet da jedan od roditelja ima prijavljeno neprekidno prebivalište na području općine Ivanska minimalno tri godine.

**Članka 3.**

Visina novčanog iznosa za opremu novorođenog djeteta u obitelji iznosi 1.500,00 kn.

Sredstva iz prethodnog stavka isplatiti će se u jednokratnom iznosu , sukladno financijskim mogućnostima Općine Ivanska na žiro račun, tekući račun ili štednu knjižicu korisnika.

**Članak 4.**

Zahtjev za ostvarivanje prava na pomoć za opremu novorođenog djeteta u obitelji, podnosi se Jedinstvenom upravnom odjelu Općine Ivanska. Svaki zahtjev će se rješavati u upravnom postupku temeljem kojeg će se izdati rješenje.

Podnositelj zahtjeva mora priložiti slijedeću dokumentaciju:

* rodni list djeteta
* uvjerenje o prebivalištu za oba roditelja
* presliku osobne iskaznice podnositelja zahtjeva
* presliku bankovnog računa

**Članka 5.**

Ova Odluka stupa na snagu danom objave u Službenom vjesniku Općine Ivanska .

Stupanjem na snagu ove Odluke stavlja se van snage Odluka o natalitetnoj subvenciji klasa: 402-08/07-01/1, urbroj:2110/02-02-07/1 od 19.12.2007.

BJELOVARSKO-BILOGORSKA ŽUPANIJA

OPĆINA IVANSKA

NAČELNIK

KLASA:402-01/16-01/2

URBROJ:2110/02-02-16-1 NAČELNIK:

Ivasnka, 04.01.2016. mr.sc. Josip Bartolčić, dipl.ing.v.r.